བུད་མེད་ཐམས་ཅད་མཐོང་བ་ན།
- 668 -

ཆོས་རྒྱལ་འཕགས་པའི་གསུང་འབུམ།
།གཡོན་ནས་ལན་གསུམ་བསྐོར་བྱ་ཞིང་། །སྤྱི་བོས་ཕྱག་ནི་བྱས་ནས་ཀྱང་། །ལན་གསུམ་
བར་དུ་གསོལ་བ་གདབ། །བདག་ནི་མ་ཁྱོད་བུ་ཡིན་ཏེ། །ཇི་སྲིད་བྱང་ཆུབ་བྱུང་བར་དུ།
།བྱང་ཆུབ་ཡན་ལག་ནུ་མ་ལས། །བྱུང་བའི་རང་གི་འོ་མས་སྐྱོངས། །གཉིས་མེད་ཡེ་ཤེས་
སྤྱོད་ལྡན་པའི། །བསླབ་པ་བླང་བ་སྔོན་འགྲོ་བས། །སྒྲ་སོགས་སྟོང་པ་སྔོན་འགྲོ་བའི།
།ཚངས་པར་སྤྱོད་པ་ཤིན་ཏུ་བསྲུང་། །དམ་ཚིག་དེ་ལ་རྟག་གནས་ཏེ། །དེ་སྔོན་འགྲོ་བ་
སྦས་པའི་ཡིད། །སྤྱོད་དང་གྲོལ་བའི་གནས་འདོད་པའི། །ཡིད་ལ་འདོད་པ་ཀུན་གྲུབ་
འགྱུར། །ཞེས་བླ་མས་དམ་ཚིག་དང་སྡོམ་པ་གནང་བ་ལ། གཙོ་བོས་ཇི་ལྟར་བཀའ་སྩལ་
པ། །དེ་དག་ཐམས་ཅད་བདག་གི་བགྱི། །ཞེས་རང་གིས་སྒྲུབ་པར་ཁས་བླངས་ནས།
གཉིས་པ་བསྲུང་བའི་དམ་ཚིག་བཀས་གནང་བ་ལ་གཉིས་ལས། སྤྱོད་པ་དང་། ཐུན་
མོང་གི་རྗེས་སུ་གནང་བ་ནི། གཉིས་མེད་ཡེ་ཤེས་སེམས་ལྡན་པས། །མི་བྱ་བ་ནི་ཅི་ཡང་
མེད། །ཚངས་པར་སྤྱོད་པ་རྟག་མནོས་ལ། །འདོད་པ་ལྔ་ལ་སྤྱོད་པར་གྱིས། །གཉིས་མེད་
ལ་གནས་ཟས་ལ་ནི། །རྡོ་རྗེ་སེམས་དཔའ་ལ་སོགས་བརྡས། །གཉིས་མེད་པ་དང་ཐོགས་
མེད་པ། །དམ་ཚིག་སྤྱད་པ་སྤྱོད་པ་ཡིན། །སྣ་ཚོགས་དབང་ཕྱུག་ལེགས་སྤྱད་ཅིང་།
།ཚངས་སྤྱོད་བསམ་གཏན་དེ་བཞིན་ནོ། ཁྲོ་བ་མེད་པའི་རྒྱུན་བཅད་པའི། །སྒྲུབ་པ་པོས་
ནི་ཡོངས་སུ་བསྲུང་། །རྟག་ཏུ་སྒྲུབ་ལ་གནས་ནས་ནི། །ཡུལ་ཀུན་ལ་ནི་རྣལ་འབྱོར་མའི།
།གཉིས་མེད་བསྒྲུབ་པའི་རྣལ་འབྱོར་མའོ། །མི་བརྟན་སྲོག་ནི་ཇི་སྲིད་བར། །བུ་ཁྱོད་ཀྱིས་
ནི་བསྒྲུབ་པར་བྱ། །འདོད་པའི་ལོངས་སྤྱོད་ཐམས་ཅད་ལ། །ཅི་དགའ་བར་ནི་ལོངས་
སྤྱོད་ཅིག །ཧེ་རུ་ཀ་དཔལ་རྣལ་འབྱོར་ཆེ། །བསམས་ནས་ཐམས་ཅད་རབ་ཏུ་བརྟག
།བདག་ཉིད་སངས་རྒྱས་ཐམས་ཅད་དང་། །རྣལ་འབྱོར་མ་ནི་ཀུན་གྱི་དངོས། །དེ་བས་
འབད་པ་ཐམས་ཅད་ཀྱིས། །ཧེ་རུ་ཀ་དཔལ་བདག་མཆོད་དོ། །ཞེས་པ་དང་བསྲུང་བའི
- 669 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
དམ་ཚིག་དངོས་ནི། འདོད་ཆགས་བྲལ་བ་ལྟ་བུ་ཡི། ཁམས་གསུམ་ན་ནི་སྡིག་མེད་དེ།
།དེ་བས་འདོད་ཆགས་བྲལ་བར། ཁྱོད་ཀྱིས་ནམ་ཡང་མ་ཡིན་ནོ། །ཞེས་པ་རྣམས་དམ་
ཚིག་དང་སྡོམ་པ་སྦྱིན་པའོ། །དེ་ནས་བླ་མས་མི་འཇིགས་པའི་ཕྱག་རྒྱས་གཏུགས་ནས།
ཧེ་རུ་ཀ་དཔལ་ལུང་སྟོན་བཞིན། །མགྲིན་གཅིག་ཏུ་ནི་ཐམས་ཅད་ཀྱིས། །འདི་ལྟར་ང་
ཡིས་ལུང་བསྟན་ཏེ། །ཧེ་རུ་ཀ་དཔལ་དེ་བཞིན་གཤེགས། །དངོས་གྲུབ་མཆོག་ཏུ་གྲུབ་
པའི་ཕྱིར། །སྲིད་པའི་ངན་འགྲོ་རྣམས་ལས་བཏོན། །ཧེ་བཛྲ་ཨཾ་ཀུ་རི། ཤྲཱི་ཧེ་རུ་ཀ་ཆེ་གེ་
མོ་ཞེས་བྱ་བའི་དེ་བཞིན་གཤེགས་པའོ། །སིདྡྷི་ས་མ་ཡ་སྟཱཾ་བྷུརྗུ་ཝ་སྭ གང་ལ་ཚིགས་སུ་
བཅད་པ་འདིས་དོན་གྲུབ་པའི་ཕྱག་རྒྱར་གནས་པ་ལ་མཆོག་ཏུ་གྲུབ་པའི་ཚོགས་
མགྲིན་གཅིག་ཏུ་རྒྱལ་བ་ཐམས་ཅད་ཀྱིས་ལུང་སྟོན་པར་མཛད་དོ།
།ཞེས་པས་ལུང་
བསྟན་ཞིང་གཟེངས་བསྟོད་ནས། ཁམས་གསུམ་གྱི་ནི་རྒྱལ་སྲིད་ཆེ། །རྒྱལ་བའི་བདག་
པོར་གནས་པ་དང་། །དེར་ནི་བདུད་ལས་རྣམ་རྒྱལ་ཞིང་། །གྲོང་ཁྱེར་མཆོག་ཏུ་ཞུགས་
པ་ཡིན། །དེང་ནི་སངས་རྒྱས་ཉིད་ཐོབ་པར། ཁྱེད་རྣམས་ཐེ་ཚོམ་མེད་པ་ཡིན། །དབང་
འདི་བསྐུར་བ་ཙམ་གྱིས་ཀྱང་། །སློབ་མ་ཡོན་ཏན་བདག་པོར་འགྱུར། །སློབ་དཔོན་ཉིད་
ཀྱི་བདེ་བ་ཡིས། །བརྟན་གཡོ་ཀུན་གྱི་དམ་ཚིག་ཡིན། །ཞེས་པས་དབུགས་ཕྱུང་བར་
བསམ་མོ། །དེ་ནས་མེ་ཏོག་ཡོན་དུ་དམིགས་ཏེ་ཕུལ་ནས། དེང་ནས་བརྩམས་ཏེ་བདག་
བྲན་དུ། ཁྱེད་ལ་བདག་ནི་འབུལ་ལགས་ཀྱིས། ཁྱེད་ཀྱིས་སློབ་མར་གཟུང་བ་དང་། །ཆ་
ཡིས་ཀྱང་ནི་སྤྱད་དུ་གསོལ། །ཞེས་ལན་གསུམ་གྱིས་གཏང་རག་དབུལ་ལོ། །ཕྱི་དབྱིབས་
ཀྱི་དཀྱིལ་འཁོར་དུ་བུམ་པའི་དབང་ཐོབ། ལུས་ཀྱི་དྲི་མ་དག བསྐྱེད་པའི་རིམ་པ་བསྒོམ
པ་དང་། དམ་ཚིག་ཉི་ཤུ་རྩ་གཉིས་བསྲུང་བ་ལ་དབང་། སྤྲུལ་པའི་སྐུའི་རྟེན་འབྲེལ་
མངོན་དུ་བྱས་པར་བསམ་མོ། །བུམ་པའི་དབང་ངོ་། །དེ་ནས་གསང་བའི་དབང་གི་དོན་
- 670 -

ཆོས་རྒྱལ་འཕགས་པའི་གསུང་འབུམ།
དུ་མཎྜལ་ཕུལ་ནས། བཅོམ་ལྡན་ཞི་བ་ཆེན་པོ་ཀྱེ། །རྡོ་རྗེ་རྣལ་འབྱོར་གཅིག་བཞེད་པ།
།མི་ཕྱེད་ཕྱག་རྒྱ་སྒྲུབ་པ་པོ། །རྡོ་རྗེ་སྦྱོར་ལས་ཡང་དག་བྱུང༌། །ཇི་ལྟར་ཁྱོད་ནི་བདག་
ཉིད་ཆེ། །མངའ་བདག་བདག་ལའང་དེ་ལྟར་མཛོད། །འཁོར་བ་འདམ་གྱི་ཚོགས་ནང་
དུ། །བྱིང་བ་སྐྱབས་མེད་བདག་ལ་སྐྱོབ། །ཅེས་ལན་གསུམ་གསོལ་བ་བཏབ་ནས། གདོང་
གཡོགས་ལ་འབྲུ་གསུམ་བརྗོད་ཅིང་བདུད་རྩིར་བྱིན་གྱིས་བརླབས་ཏེ། བླ་མ་དཀྱིལ་
འཁོར་གྱི་གཙོ་བོ་དང་། གཉིས་སུ་མེད་པ་ཡབ་ཡུམ་སྙོམས་པར་ཞུགས་པའི་བདེ་བའི་
སྒྲས་དེ་བཞིན་གཤེགས་པ་ཐམས་ཅད་བཀུག་པ་ཞལ་དུ་ཞུགས། ཐུགས་ཀར་འོད་དུ་ཞུ།
གསང་བའི་གནས་ནས་ཐིག་ལེའི་རྣམ་པར་བབས་པས་བདག་གི་ལྕེ་ཐོག་ཏུ་གནང་
བར་བསམ་ཞིང་། ཇི་ལྟར་འདས་པའི་སངས་རྒྱས་ཀྱིས། །བྱང་ཆུབ་སྲས་ལ་དབང་
བསྐུར་ལྟར། །བདག་གི་གསང་བའི་དབང་གིས་ནི། །སེམས་ཀྱི་རྒྱུན་གྱི་དབང་བསྐུར་རོ།
།འདི་ནི་བྱང་ཆུབ་གྲུབ་རྣལ་འབྱོར། ཁམས་ལྔ་བཅུད་ཀྱི་བདག་ཉིད་ཅན། །ཧེ་རུ་ཀ་
དཔལ་བདག་སྦྱོར་བས། །ཡང་དག་བདེ་བ་མྱང་བར་གྱིས། །ཞེས་གསུངས་ནས་གནང་
བ་ལྕེ་ལ་མྱངས་པས་ལུས་ཐམས་ཅད་གང་ཞིང་། རང་བཞིན་བརྒྱད་ཅུའི་རྣམ་རྟོག་
འགགས་ནས་གསུང་རྣམ་པར་དག་པ། འོད་དཔག་ཏུ་མེད་པར་གྱུར་པར་བསྒོམས་ལ།
ཨ་ཧོ་མ་ཧཱ་སུ་ཁཾ་ཞེས་ལན་གསུམ་བརྗོད་དོ། །དེ་ནས་ཨོཾ་ཨཱཿཧཱུྃ་གིས་གདོང་གཡོགས་ཕྱེ་
ནས། བྱང་ཆུབ་སེམས་ཀྱི་དཀྱིལ་འཁོར་དུ་གསང་བའི་དབང་ཐོབ། ངག་གི་དྲི་མ་དག་
ལམ་ཙཎྜཱ་ལཱི་བསྒོམ་པ་ལ་དབང༌།
ལོངས་སྤྱོད་རྫོགས་པའི་སྐུའི་རྟེན་འབྲེལ་མངོན་དུ་
བྱས་པར་བསམ་མོ། །གསང་བའི་དབང་ངོ་།། །།
དེ་ནས་ཤེས་རབ་ཡེ་ཤེས་ཀྱི་དབང་གི་དོན་དུ་མཎྜལ་ཕུལ་ནས། ཚིག་སྔ་མ་ཉིད་
ཀྱིས་གསོལ་བ་བཏབ་ལ། གདོང་གཡོགས་ཏེ། འབྲུ་གསུམ་བརྗོད་ཅིང་བྱིན་གྱིས་
- 671 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
བརླབས་ནས། རང་སྐད་ཅིག་གིས་བདེ་མཆོག་ཕྱག་བཅུ་གཉིས་པར་དམིགས་ལ་བླ་མས།
དགའ་སྟེར་གནས་སྟེར་ལྷ་མོ་ནི། །སྣ་ཚོགས་གཟུགས་ཅན་ཡིད་འོང་མ། ཁྱེར་ཅིག་ཁྱེར་
ཅིག་སེམས་དཔའ་ཆེ། ཁྱེར་ལ་མཆོད་པ་དག་ཏུ་གྱིས། །འདི་ནི་བྱང་ཆུབ་གྲུབ་རྣལ་
འབྱོར། ཁམས་ལྔ་བཅུད་ཀྱི་བདག་ཉིད་ཅན། །ཧེ་རུ་ཀ་དཔལ་རྣལ་འབྱོར་པས། །ཡང་
དག་བདེ་བ་མྱོང་བར་གྱིས། །དེང་ནས་བརྩམས་ཏེ་བུ་ཁྱོད་ཀྱིས། །བརྟུལ་ཞུགས་བཟང་
པོས་འགྲོ་དོན་གྱིས། །བྲམ་ཟེ་རྒྱལ་རིགས་རྗེའུ་རིགས་དང་། །དམངས་རིགས་མཐར་
སྐྱེས་དག་སྤྱོད་ཅིག །པདྨའི་བྷ་གར་ཙུམྦ་དང༌། །བདུད་རྩི་རྣམས་ནི་ལེགས་གྲུབ་ཀྱིས།
།ཞེས་གསུང་ཞིང་ཡོངས་སུ་སྦྱངས་པའི་ཕྱག་རྒྱ་བྱིན་ནས་ལྷ་མོ་དེས། བྲམ་ཟེ་རྒྱལ་
རིགས་རྗེའུ་རིགས་དང་། །དམངས་རིགས་མཐར་སྐྱེས་བུད་མེད་ཀུན། །གུས་དང་བཅས་
པར་མཆོད་པ་དང་། །གཉིས་མེད་ཚུལ་གྱིས་ཙུམྦ་ན། །དཔའ་བོ་ཁྱོད་ནི་སྤྲོ་གྱུར་ཏམ།
།སྨོས་ཤིག་དཔའ་བོ་བདེ་བ་ཆེ། །བཤང་གཅི་དག་ནི་ཟ་བ་དང༌། ཁྲག་དང་ཁུ་བ་དེ་
བཞིན་ཏེ། །ཤ་ཆེན་བསྟེན་པར་བུ་སྤྲོ་འམ། །ཞེས་ཕྱག་རྒྱ་དྲིས་པའི་ལན་དུ། ཅི་གསུང་
དམ་ཚིག་བསྟེན་པར་ནི། །ལྷ་མོ་བདག་གིས་བྱེད་པར་ནུས། །ཞེས་ལན་གདབ་པ་དང་།
དེ་པང་དུ་བྱོན་པ་རྡོ་རྗེ་ཕག་མོར་གསལ་བར་དམིགས་ཏེ། སྐུ་གསུང་ཐུགས་དང་གནས་
ལྔ་དང་། མཁའ་དང་གསང་བ་བྱིན་གྱིས་བརླབས་ནས། ལྷན་ཅིག་སྐྱེས་པའི་ཡེ་ཤེས་
མངོན་དུ་བྱ་སྙམ་པས་སྙོམས་པར་ཞུགས་པས་འཁྱུད་པ་དང་། ཙུམྦའི་ཚེ། སྣ་ཚོགས་པ་
ལ་དགའ་བ། མཉམ་པར་སྦྱར་བའི་ཚེ་རྣམ་སྨིན་ལ་མཆོག་དགའ། སྤྱོད་པ་དང་ལྡན་
པའི་ཚེ་རྣམ་ཉེད་ལ་དགའ་བྲལ་གྱི་དགའ་བ། བདེ་སྟོང་ཟུང་དུ་ཆུད་པའི་ཚེ་མཚན་
ཉིད་དང་བྲལ་བ་ལ་ལྷན་ཅིག་སྐྱེས་པའི་ཡེ་ཤེས་ཉམས་སུ་མྱོང་བར་བསམ། དེ་ཉིད་ཀྱི་
ཚེ་ཡས་འབབ་ཀྱི་དགའ་བ་བཞི་དང་། མས་བརྟན་གྱི་དགའ་བ་བཞི་མངོན་དུ་བྱས་
- 672 -

ཆོས་རྒྱལ་འཕགས་པའི་གསུང་འབུམ།
ནས་ལྷན་ཅིག་སྐྱེས་པའི་ངང་ལ་མཉམ་པར་བཞག་གོ །དེ་ནས་གདོང་གཡོགས་ཕྱེ་ནས་
བྷ་གའི་དཀྱིལ་འཁོར་དུ་ཤེས་རབ་ཡེ་ཤེས་ཀྱི་དབང་ཐོབ། ཡིད་ཀྱི་དྲི་མ་དག ཕོ་ཉའི་
ལམ་བསྒོམ་པ་ལ་དབང་། ཆོས་ཀྱི་སྐུའི་རྟེན་འབྲེལ་མངོན་དུ་བྱས་པར་བསམ་མོ། །ཤེས་
རབ་ཡེ་ཤེས་ཀྱི་དབང་ངོ་། །དེ་ནས་དབང་བཞི་པའི་དོན་དུ་མཎྜལ་ཕུལ་ནས། ཁྱོད་
ཞབས་པདྨོའི་བཀའ་དྲིན་གྱིས། །གཙོ་བོའི་དབང་བསྐུར་རྣམ་གསུམ་ཐོབ། །དེ་རིང་རིན་
ཆེན་བཞི་པ་ཡང་། །བདག་ལ་བཀའ་དྲིན་བསྐྱབ་ཏུ་གསོལ། །ཞེས་ལན་གསུམ་གྱིས་
གསོལ་བ་བཏབ།
གདོང་གཡོགས་ལ་འབྲུ་གསུམ་བརྗོད་ཅིང་བྱིན་གྱིས་བརླབས་ཏེ།
ལུས་སྐྱིལ་ཀྲུང་ལག་པ་མཉམ་གཞག་གི་ཕྱག་རྒྱ་བཅས་པ་ལ་བླ་མས། ཡེ་ཤེས་འདི་ནི་
ཆེས་ཕྲ་ཞིང་། །རྡོ་རྗེ་ནམ་མཁའི་དཀྱིལ་ལྟ་བུ། །རྡུལ་བྲལ་མཐར་ཕྱིན་ཞི་བ་ཉིད། ཁྱོད་
ཀྱི་ཕ་ནི་ཁྱོད་ཉིད་དོ། །ཞེས་གསུངས་པའི་དོན་དྲན་པར་བྱས་ནས། དེ་ལ་ཡིད་མཉམ་
པར་བཞག་ལ་ཆོས་ཀྱི་སྐུའི་ཡེ་ཤེས་སྐྱེས་པར་བསམ་མོ། །དེ་ནས་གདོང་གཡོགས་ཕྱེ་
ནས། དོན་དམ་བྱང་ཆུབ་ཀྱི་སེམས་ཀྱི་དཀྱིལ་འཁོར་དུ་དབང་བཞི་པ་ཐོབ། བག་ཆགས་
དང་བཅས་པའི་དྲི་མ་ཐམས་ཅད་དག
བསམ་གྱིས་མི་ཁྱབ་པའི་ལམ་བསྒོམ་པ་ལ་
དབང་། ངོ་བོ་ཉིད་ཀྱི་སྐུའི་རྟེན་འབྲེལ་མངོན་དུ་བྱས་པར་བསམ་མོ། །དབང་བཞི་པའོ།
།དེ་ནས་ལུས་དང་ལོངས་སྤྱོད་ཐམས་ཅད་ཡོན་དུ་ཕུལ་ནས། དེང་ནས་བརྩམས་ཏེ་ལ་
སོགས་པ་གཏང་རག་འབུལ་ལོ། །དེ་ནས་ཕྱི་ནང་གི་ལྷ་རྣམས་མཆོད་པའི་ཕྱིར། ཚོགས་
ཀྱི་འཁོར་ལོ། ལྷག་གཏོར་བཀྲ་ཤིས་དང་བཅས་པའི་བར་ཆོ་ག་ལས་འབྱུང་བ་བཞིན་
བྱས་ནས། མདུན་གྱི་དཀྱིལ་འཁོར་ལ་སླར་ཡང་མཆོད་པ་དང་བསྟོད་པ་བྱས་ལ་མཆོག་
དང་ཐུན་མོང་གི་དངོས་གྲུབ་ཇི་ལྟར་འདོད་པ་རྣམས་གསོལ་བ་བཏབ་ནས།
ལས་
བསགས་པ་འབྲས་བུ་དང་ལྡན་པར་བྱ་བའི་ཕྱིར། བསྔོ་བ་དང་སྨོན་ལམ་ཡང་རྒྱ་ཆེར་
- 673 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
བཏབ་ལ། མ་འབྱོར་པ་དང་ཉམས་པ་དང་། །གང་ཡང་བདག་རྨོངས་བློ་ཡིས་ནི།
།བགྱིས་པ་དང་ནི་བགྱིད་སྩལ་པ། །དེ་ཀུན་མགོན་པོས་བཟོད་པར་མཛོད། །ཅེས་པ་དང་
། ཡི་གེ་བརྒྱ་པ་ཡང་བརྗོད་དོ།། །།
དཀྱིལ་འཁོར་ལ་མ་བསྟིམ་པའི་ལྷ་ཚོགས་རྣམས་ལ། ཨོཾ་ཁྱེད་ཀྱིས་སེམས་ཅན་དོན་
ཀུན་མཛད། །རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་དུ་གཤེགས་ནས་
ཀྱང་། །སླར་ཡང་འབྱོན་པར་མཛད་དུ་གསོལ། །བཛྲ་མཿཞེས་པས་གཤེགས་སུ་གསོལ།
རས་བྲིས་ཀྱི་དཀྱིལ་འཁོར་ལ་བསྟིམ་པ་ནི། རབ་ཏུ་གནས་པ་མཆོག་ཏུ་གྱུར་པའི་ཕྱིར།
བརྟན་པར་བཞུགས་སུ་གསོལ་ཞིང་། གཏོར་མའི་མགྲོན་རྣམས་གཤེགས་སུ་གསོལ་ནས།
གཏོར་མ་ཉིད་ཀྱང་རོལ་མོའི་སྒྲ་དང་བཅས་པས་བཏང་སྟེ། བདག་ཉིད་ཀྱི་ཆོ་ག
གསུམ་གྱིས་བསྲུངས་ལ། ལས་ཀྱི་རྗེས་བསྡུས་ནས། གནས་སྐབས་དང་རྗེས་སུ་འབྲེལ་
བའི་རྣལ་འབྱོར་གྱིས་གནས་པར་བྱའོ། །དེ་ལྟར་རྒྱུའི་དབང་རྟག་ཏུ་ལམ་དུ་བྱེད་པ་ནི།
སྒྲིབ་པ་གཉིས་བག་ཆགས་དང་བཅས་པ་སྦྱངས་ཤིང་། ཚོགས་གཉིས་ཡོངས་སུ་རྫོགས
ཏེ། སངས་རྒྱས་དང་བྱང་ཆུབ་སེམས་དཔའ་དང་། དཔའ་བོ་དང་རྣལ་འབྱོར་མ་ཐམས་
ཅད་ཀྱི་བྱིན་གྱིས་བརླབས་ནས། འཇིག་རྟེན་དང་འཇིག་རྟེན་ལས་འདས་པའི་བདེ་བ་
ཐམས་ཅད་ལ་ལོངས་སྤྱོད་དེ། རིང་པོ་མི་ཐོགས་པར་དབང་ཕྱུག་བརྒྱད་ཀྱིས་ཕུན་སུམ་
ཚོགས་པའི་རྡོ་རྗེ་འཆང་ཆེན་པོའི་གོ་འཕང་ཐོབ་པར་འགྱུར་བ་ཉིད་དོ།། །།
འདི་ལ་འདུན་པའི་འདུན་པས་དབང་བྱས་འཛམ་ཀྱི་སྟོན་པ་ཞེས་བྱ་བས། །རིང་
ནས་བསྐུལ་ཞིང་བསྐུལ་བའི་དོན་དུ་དགེ་སློང་འཕགས་པས་སྦྱར་བ་ལ། །བདག་བློའི་
ཉེས་པས་ཉེས་གྱུར་གང་ཡིན་མཁྱེན་ལྡན་རྣམས་ལ་བདག་གིས་བཟོད་པར་གསོལ།
།དགེ་བ་རྣམ་དག་རྣམ་པར་བསགས་དེས་བདག་གཞན་ཐམས་ཅད་ཧེ་རུ་ཀར་གྱུར་
- 674 -

ཆོས་རྒྱལ་འཕགས་པའི་གསུང་འབུམ།
ཅིག དཔལ་འཁོར་ལོ་བདེ་མཆོག་གི་དཀྱིལ་འཁོར་དུ་བདག་ཉིད་འཇུག་ཅིང་དབང་
བླང་བའི་ཆོ་ག་འདི་ནི། བླ་མ་ཆོས་ཀྱི་རྗེ་ས་སྐྱ་པཎྜི་ཏའི་ཞབས་རྡུལ་སྤྱི་བོས་གུས་པར་
བླངས་པའི། དགེ་སློང་སྔགས་འཆང་འཕགས་པ་ཞེས་བྱ་བས། ཆུ་ཕོ་སྤྲེའུའི་ལོ། དབྱར་
ཟླ་ར་བའི་ཚེས་གཅིག་ལ། གཡར་མོ་ཐང་གི་སའི་ཆ་ཤིང་ཀུན་ཏུ་སྦྱར་བའི་ཡེ་གེ་པ་ནི་
ཨ་ཙ་ར་ཞེས་བྱ་བས་ལྷན་ཅིག་བྱེད་པའི་རྐྱེན་བྱས་ནས་སྦྱར་བ་འདི་ཡོངས་སུ་རྫོགས་
སོ།། །།
- 675 -

དཔ